Die mens word verlei en kies uit vrye wil om daardie outoriteit vir lucifer te gee, wat as gees in die liggaam van 'n slang aan die mens verskyn. Satan kan dus ook net deur 'n liggaam op aarde manifesteer.
Die mens het satan toegelaat om hom te verlei, op daardie tydstip het die mens satan gemaak. Satan is dus 'n menslike mismaaksel van lucifer.
Satan se krag as engel het gestop toe hy teen God gaan. Hy het geen van sy magte en kragte wat hy as engel gehad het oor nie, hy het dit verruil vir die mens se outoriteit. Satan het dus net dieselfde mag as wat God die mens gegee het. Satan is nou 'n gees wat 'n liggaam nodig het om op aarde te manifesteer, hy het net mag wanneer ons hom mag gee, hy kan niks doen op aarde sonder 'n liggaam.
'n Gewillige liggaam gee satan outoriteit. Wanneer die mens in die vlees toegee vir satan gee ons dus vir satan outoriteit en perk God wat ook Gees is in.